ಸುಮಾರು ೧೭೯೨ ರಲ್ಲಿ ಮೊದಲ ಬಾರಿಗೆ ಕಬ್ಬಿಣಕವಚದ ರಾಕೆಟ್ ಗಳನ್ನು ಆಗಿನ ಭಾರತದಲ್ಲಿನ ಮೈಸೂರು ಸಂಸ್ಥಾನಿಕರಾದ ಹೈದರ್ ಅಲಿ ಮತ್ತು ಆತನ ಪುತ್ರ ಟಿಪ್ಪು ಸುಲ್ತಾನ್ ಅವರುಗಳು ಬ್ರಿಟಿಶ್ ರ ಈಸ್ಟ್ ಇಂಡಿಯಾ ಕಂಪನಿಯ ವಿರುದ್ದ ಆಂಗ್ಲೊ-ಮೈಸೂರು ಯುದ್ದದಲ್ಲಿ ಬಳಸಿದ ಉಲ್ಲೇಖವಿದೆ. ಆಗ ಬ್ರಿಟಿಶ್ ರು ಇದರ ಬಗ್ಗೆ ಸಕ್ರಿಯ ಆಸಕ್ತಿ ಬೆಳಸಿಕೊಂಡು ಅದರ ತಂತ್ರಜ್ಞಾನವನ್ನು ೧೯ ನೆಯ ಶತಮಾನದಲ್ಲಿ ಅಭಿವೃದ್ಧಿಪಡಿಸಿದರು. ಆ ಕಾಲದ ಮೈಸೂರುರಾಕೆಟ್ ಗಳು ಬ್ರಿಟಿಶ್ ರು ನೋಡಿದ್ದಗಿಂತ ಹೆಚ್ಚು ಅಭಿವೃದ್ಧಿ ಪಡೆದವಾಗಿದ್ದವು.ಬಹುಮುಖ್ಯವಾಗಿ ಕಬ್ಬಿಣದ ಕವಚದ ಇದು ತಿರುಗಣಿ ಮೂಲಕ ತನ್ನ ಕಬ್ಬಿಣದ ಟ್ಯೂಬ್ ನಿಂದ ಹೆಚ್ಚು ಬಲಯುತವಾಗಿತ್ತು.(ಸುಮಾರು ಎರಡು ಕಿ.ಮೀ ದೂರದಲ್ಲಿ) ನಾಲ್ಕನೆಯ ಆಂಗ್ಲೊ-ಮೈಸೂರು ಯುದ್ದದಲ್ಲಿನ ಟಿಪ್ಪುವಿನ ಸೋಲಿನ ನಂತರ ಮೈಸೂರಿನ ಕಬ್ಬಿಣದ ರಾಕೆಟ್ ಗಳನ್ನು ಬ್ರಿಟಿಶ್ ರು ವಶಪಡಿಸಿಕೊಂಡು ತಮ್ಮದೇ ಆದ ಹೊತ್ತಿಸಿ ಚಾಲಿತಗೊಳಿಸುವ ರಾಕೆಟ್ ಗಳನ್ನು ಅಭಿವೃದ್ದಿ ಮಾಡಿದರು.ಇದರ ಪ್ರಭಾವದಿಂದಲೇ ಅವರು ಮುಂದಿನ ನೆಪೊಲಿಯನ್ ಯುದ್ದದಲ್ಲಿ ಇದನ್ನು ಉಪಯೋಗಕ್ಕೆ ತಂದರು.
ಸ್ಟೆಫನ್ ಆಲಿವರ್ ಫಾಟ್ ಮತ್ತು ಜಾನ್ ಎಫ್ .ಗಿಲ್ಮಾರ್ಟಿನ್ ಜೂ.ಅವರ "ಎನ್ ಸೈಕ್ಲೊಪಿಡಿಯಾ ಬ್ರಿಟಾನಿಕಾ" (೨೦೦೮)ರಲ್ಲಿ:"ಮೈಸೂರಿನ ರಾಜ ಹೈದರ ಅಲಿಯು ಯುದ್ದಗಳಿಗಾಗಿಯೇ ರಾಕೆಟ್ ಗಳನ್ನು ಮಹತ್ವಪೂರ್ಣ ಬದಲಾವಣೆಯಂತಹ ಅಭಿವೃದ್ದಿಗೊಳಪಡಿಸಿದ್ದ;ಇದರಲ್ಲಿ ಬಳಸಿದ ಸಿಲಿಂಡರ್ ಕಬ್ಬಿಣದ ಕವಚದೊಂದಿಗೆ ದಹಿಸುವಪುಡಿಯನ್ನೂ ಬಳಸಿದ್ದ. ಆದರೂ ಕುಟ್ಟಿ ಸಣ್ಣಗೊಳಿಸಿದ ಕಬ್ಬಿಣದ ಕಚ್ಚಾ ಪುಡಿ ಬಳಸಲಾಗಿತ್ತು,ಇದರಲ್ಲಿ ಸ್ಪೋಟಗೊಳ್ಳುವ ಅಗಾಧ ಶಕ್ತಿ ಇತ್ತು,ಅದಲ್ಲದೇ ಕಪ್ಪು ಪುಡಿಯು ಈ ಮೊದಲಿನ ಕಾಗದ ಕಚ್ಚಾ ಸಾಮಾಗ್ರಿಗಳಿಗಿಂತ ಶಕ್ತಿಯುತವಾಗಿತ್ತು. ಹೀಗಾಗಿ ಒಳಭಾಗದಲ್ಲಿ ಹೆಚ್ಚಿನ ಶಕ್ತಿ ತುಂಬಿರುತಿತ್ತು.ಯಾಕೆದರೆ ಜೆಟ್ ನಂತೆ ತಿರುಗಣಿ ಮೂಲಕ ಸಿಡಿಯುವ ಇದು ಅತ್ಯಧಿಕ ಸಾಮರ್ಥ್ಯ ತೋರಿತು. ರಾಕೆಟ್‌ನ ಹೊರಭಾಗವನ್ನು ಚರ್ಮದ ಕಟ್ಟುಗಳಿಂದ ಬಿದಿರಿನ ತುಂಡಿಗೆ ಜೋಡಿಸಲಾಗಿತ್ತು. ಇದರ ಸಿಡಿಯುವ ಸಾಮರ್ಥ್ಯವು ಮೈಲೊಂದರ ಮೂರ್ನಾಲ್ಕಾಂಶದಷ್ಟಿತ್ತು.(ಅಂದರೆ ಸುಮಾರು ಒಂದು ಕಿ.ಮೀಗಿಂತ ಹೆಚ್ಚು) ಆದರೆ ಒಂದೊಂದೇ ಘಟಕವಾಗಿ ಈ ರಾಕೆಟ್ ಗಳು ನಿಖರವಾಗಿರಲಿಲ್ಲ,ಆದರೆ ಬಹಳಷ್ಟ ಪ್ರಮಾಣದಲ್ಲಿ ಇವುಗಳನ್ನು ಸಿಡಿಸಿದಾಗ ಕೆಲವು ಚದರುವ ದೋಷಗಳೂ ಕಂಡುಬಂದರೂ ಅವುಗಳನ್ನು ಅಷ್ಟಾಗಿ ಪರಿಗಣಿಸಿರಲಿಲ್ಲ. ಇವುಗಳು ಅಶ್ವಸೈನ್ಯದ ಮೇಲೆ ಪ್ರಯೋಗಿಸಲು ಅನುಕೂಲಕರವಾಗಿದ್ದವು.ಒಣನೆಲದಿಂದ ಇವುಗಳನ್ನು ಹೊತ್ತಿಸಿ ಗಾಳಿಯಲ್ಲಿ ಹಾರಿಸಬಹುದಿತ್ತು. ಹೈದರ್ ಅಲಿಯ ಪುತ್ರ ಟಿಪ್ಪು ಸುಲ್ತಾನ ರಾಕೆಟ್ ಆಯುಧಗಳ ಬಳಕೆಯನ್ನು ಇನ್ನಷ್ಟು ಅಭಿವೃದ್ದಿಪಡಿಸಿದ.ಅದಕ್ಕೆ ಪೂರಕವಾಗಿ ರಾಕೆಟ್ ಪಡೆಯನ್ನು ೧,೨೦೦ ರಿಂದ ೫,೦೦೦ ದ ವರೆಗೆ ಹೆಚ್ಚಿಸಿದ. ಶ್ರೀರಂಗಪಟ್ಟಣದಲ್ಲಿ ೧೭೯೨ ಮತ್ತು ೧೭೯೯ ರಲ್ಲಿ ನಡೆದ ಯುದ್ದದಲ್ಲಿ ಬ್ರಿಟಿಶ್ ರ ವಿರುದ್ದ ಇವುಗಳನ್ನು ಪರಿಣಾಮಕಾರಿಯಾಗಿ ಬಳಸಲಾಗಿತ್ತು.

ರಾಕೆಟ್ ತಂತ್ರಜ್ಞಾನದ ಪ್ರಸರಣ
ಲೋಹದ-ಸಿಲಿಂಡರ್ ರಾಕೆಟ್ ಫಿರಂಗಿ-ತೋಪು
ಶಬ್ದಮಾಲಿನ್ಯ
ವಿಶಿಷ್ಟ ಚಿಮ್ಮುವಿಕೆ